gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl ast gl gl gl gl gl gl gl gl gl gl zh en sv fr de de gl gl gl gl gl gl gl gl it gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - "A RAG e a sociedade galega van en distinta dirección", retruca o conselleiro de Cultura
Cuarta feira, 28 de setembro de 2022
A Academia lamenta que a Xunta insista en manter o borrador. Tamén este martes houbo xuntanza entre Educación e os sindicatos da Mesa Sectorial do Ensino.
O PPdeG acusa os nacionalistas de "adoutrinar menores" para que secunden a folga
Análise: O PPdeG mobiliza as súas bases para contrarrestar a forte oposición ao decreto
No día despois de que a Real Academia Galega (RAG) fixese pública a súa opinión sobre o borrador do decreto do galego no ensino, foi o conselleiro de Cultura quen asumiu a crítica por parte do Goberno. Roberto Varela defendeu o documento elaborado pola Xunta e reiterou que “garante” o uso do galego no ámbito da educación, ao tempo que asegurou que o informe da RAG inclúe “cousas erradas”.
Varela sostivo que as bases elaboradas polo Goberno teñen “os compoñentes para que sexa un decreto que funcione”, que “abre a posibilidade para o futuro da introdución do inglés” e que “en absoluto pon en perigo ao galego”. Ao respecto da análise da RAG insistiu en que “unha cousa é o expresado por esta institución e outra a sociedade galega, que vai noutra dirección”.
O conselleiro de Cultura saíu así en axuda do seu homólogo de Educación, moi criticado estes días, e en defensa da política lingüística da Xunta, escenificando o apoio co que conta esta iniciativa por parte de todos os membros do Goberno. Confírmase así a estratexia do Goberno do PPdeG de mobilizar os seus responsábeis, amais das súas bases, para amosar un consenso popular en torno ao tema da lingua.
A RAG lamenta que a Xunta insista en manter o borrador
Pola súa parte, ao remate da xuntanza mantida co conselleiro de Educación, Xesús Vázquez, o presidente en funcións e secretario da Real Academia Galega (RAG) lamentou que a Xunta “insista en manter as liñas básicas” do decreto. Cualificou o encontro de “aberto, franco e positivo”, no que a Consellaría “insistiu nos seus argumentos” mentres que a Real Academia incidiu no “contido crítico” do seu informe.
Nesa liña, o académico subliñou que houbo algún “elemento positivo” durante a xuntanza: que o Goberno insistiu en que a súa proposta é “un texto aberto” e que “eran conscientes de que aínda hai que melloralo”, polo que asumen que “haberá que introducir cambios”.
Os sindicatos, sen fisuras
Tamén este martes celebrou a xuntanza entre a Consellaría de Educación e os sindicatos da Mesa Sectorial do Ensino: CIG-Ensino, CCOO, FETE-UXT, ANPE e STEG. Todas as organizacións, que apoian a convocatoria de folga do vindeiro xoves, achegáronlle a Vázquez a súa preocupación pola situación na que queda o galego.
Así, a rolda de contactos desenvolveuse segundo o previsto. De todas estas organizacións, a máis próxima ao PPdeG, ANPE-Galicia, confirmou o seu achegamento ás teses defendidas polos colectivos contrarios ao decreto. O presidente deste sindicato, Julio Díaz, pediulle a Vázquez “que tome unha decisión política sobre que materias se darán en galego e cales en castelán”, xa que “ten que haber un equilibrio importante” entre a porcentaxe de ambos idiomas que “baixo ningún concepto” debe partir da decisión dos pais.
Doutra banda, a Asociación Sociopedagóxica Galega (AS-PG) remitiu unha carta ao conselleiro de Educación e ao secretario xeral de Política Lingüística lamentando que non tivesen en consideración a súa traxectoria (máis de trinta anos traballando no campo da normalización) á hora de levar a cabo a rolda de consultas sobre o borrador do decreto.
O PPdeG acusa os nacionalistas de "adoutrinar menores" para que secunden a folga
Análise: O PPdeG mobiliza as súas bases para contrarrestar a forte oposición ao decreto
A principal confederación estatal do ensino apoia a folga contra o decreto
Cregos galegos maniféstanse a prol da lingua e censuran o silencio dos bispos
A RAG exprésalle a Feijoo as súas queixas polo decreto do galego no ensino
O BNG ve no decreto un furado para que o 70% do ensino sexa en castelán
A RAG péchalle a porta ao 'decretazo'
O PPdeG mobiliza as súas bases para contrarrestar a forte oposición ao decreto
'Goberne quen goberne, a lingua non se vende'
UXT remite a Educación 18 emendas ao decreto
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Varela asegura que o informe da RAG conten "cousas erradas"
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto